उमाशंकर अरगरिया
उमाशंकर अरगरिया एक नेपाली राजनीतिज्ञ हुन्। उनी वि.सं. २०७८ असार १० मा संस्कृति, पर्यटन र नागरिक उड्डयन मन्त्रीको रूपमा नेपालको इतिहासमा सबैभन्दा छोटो कार्यकाल, १८ दिनको लागि नेपाल सरकारको मन्त्रीको रूपमा सेवा गरेका थिए। नेपालको सर्वोच्च अदालतले वि.सं. २०७८ असार २८ मा गरेको निर्णयको आधारमा उनलाई पदबाट हटाइएको थियो। उनी प्रतिनिधि सभा निर्वाचन, २०७४ मा तत्कालीन सङ्घीय समाजवादी फोरमको उम्मेदवारको रूपमा धनुषा २ निर्वाचन क्षेत्रबाट विजयी भएर नेपालको पहिलो सङ्घीय संसदको सदस्य बनेका थिए। वि.सं. २०७९ को प्रतिनिधि सभाको निर्वाचन नजिकिदै गर्दा उनले जनता समाजवादी पार्टी छोडेर नेकपा (एमाले) प्रवेश गरेर प्रतिनिधि सभा निर्वाचन लडेका थिए।

राजनीतिक जीवन 
उनका बुबा नेपाली कांग्रेसका सक्रिय सदस्य थिए जसकारण अगरिया पनि वि.सं. २०६४ सम्म नेपाली कांग्रेसको क्रियाशील सदस्य थिए। नेपाली कांग्रेसका तत्कालीन उपसभापति विजयकुमार गच्छदार र उपेन्द्र यादवको नेतृत्वमा मधेशी जनअधिकार फोरम, नेपाल नामक राजनीतक दल गठन भएपछि उनी सो राजनीतिक दलसँग आवद्ध भएका थिए। वि.सं. २०६६ मा पार्टी फुटेपछि उनी विजयकुमार गच्छदार नेतृत्वको मधेशी जनअधिकार फोरम (लोकतान्त्रिक) मा सदस्यता लिएका थिए। वि.सं. २०७४ मा पार्टी एकीकरण हुँदै नेपाल लोकतान्त्रिक फोरम गठन गरी अन्त्यमा नेपाली कांग्रेसमा विलय भएको थियो।

निर्वाचन इतिहास

सन्दर्भ सामग्रीहरू 

सन् १९७७ मा जन्म
लोकतान्त्रिक समाजवादी पार्टी नेपालका राजनीतिज्ञहरू
जीवित मानिसहरू
नेपालका सांसदहरू २०७४–२०७९
नेपाल कम्युनिस्ट पार्टी (एकीकृत मार्क्सवादी-लेनिनवादी)का राजनीतिज्ञहरू
नेपाल सरकारका मन्त्रीहरू